ANM a emis o informare meteo de vânt puternic și ploi. Regiunile vizate.
România, sub informare meteo de vânt puternic și ploi. Aversele vor avea și caracter torențial, frecvente descărcări electrice și izolat căderi de grindină. Informarea expiră duminică la ora 21.00.
România se află, duminică, sub informare meteo de intensificări puternice ale vântului, ploi torențiale și căderi de grindină în toată țara, conform ANM. Instabilitatea atmosferică va fi accentuată îndeosebi în regiunile nordice, centrale și estice, precum și în zonele de munte.Aceasta se va manifesta prin averse ce vor avea și caracter torențial, frecvente descărcări electrice și izolat căderi de grindină. În intervale scurte de timp sau prin acumulare, cantitățile de apă vor depăși 15…20 l/mp, iar mai ales în Transilvania, Moldova și la munte, pe arii restrânse 30…35 l/mp, anunță meteorologii.Temporar vântul se va intensifica în majoritatea regiunilor îndeosebi pe parcursul zilei de duminică (02 mai), cu viteze, în general, de 45…65 km/h, iar în timpul ploilor, trecător va lua aspect de vijelie.Informarea expiră duminică la ora 21.00, potrivit Administrației Naționale de Meteorologie.